LvivMozArt

LvivMozArt — Ukraynanın Lvov və Brodı şəhərlərində 2017-ci ildən ənənəvi olaraq hər il keçirilən beynəlxalq klassik musiqi festivalı. Festival Volfqanq Amadey Motsartın 1808-1838-ci illər aralığında Lvovda yaşamış oğlu Frants Ksaver Volfqanq Motsartın şərəfinə belə adlandırılmışdır.

 Festivalın tarixçəsi 
 LvivMozArt 2017 
İlk festivalda Frants Ksaver Volfqanq Motsartın bəzi musiqi əsərləri israilli pianoçu Yara Tal tərəfindən ifa edilmişdir. Həmçinin, Anna və Laura Handler bacılarının dueti və digər iştirakçıların çıxışı olmuşdur.

 LvivMozArt 2018 
Festival zamanı ilk dəfə olaraq Lvov bəstəkarı Boqdan Seginin musiqiləri ifa edildi. Həmçinin, festivalın keçirildiyi yerlərdən biri olan Svirj qəsrində ukraynalı bəstəkar Dmitri Bortnyanskinin «Alkid» operasının ilk rejissor quruluşu təqdim edildi. Festivalın sonunda Ukraynada ilk dəfə Volfqanq Amadey Motsartın 1764-cü ildə hazırlanmış skripkası ilə konsert ifa edildi. Bu skripka Motsart ailəsinin dünyada ən böyük şəxsi əşyalarının kolleksiyasına malik olan Motsarteum fonduna aiddir.

 İstinadlar 

 Xarici keçidlər 
 Festivalın rəsmi veb-saytı 

Kateqoriya:Klassik musiqi
Kateqoriya:Musiqi festivalları
Kateqoriya:2017-ci ildə yarananlar